Nítorí náà, nígbà tí ìyá mi fẹ́ẹ́ lọ mo tún pa guuru sí i bí ẹni pé kí n dì í mú ṣùgbọ́n òfo ni mo dì mú; mo ṣe bẹ́ẹ̀ lẹ́ẹ̀kejì kò bọ́ sí i; nígbà tí mo sì ṣe bẹ́ẹ̀ lẹ́ẹ̀kẹta, síbẹ̀ tí n kò lè dì í mú mo ké igbe ńlá mo wí tàánútàánú pé, ‘Jọ̀wọ́ ìyá mi, máa mú mi lọ; jọ̀wọ́ ìyá mi, máa mú mi lọ, àti bẹ́ẹ̀ lọ.’ Nígbà tí ó lọ tán ni mo rí i pé ó fi ẹ̀wù àti ṣòkòtò dídára kan sílẹ̀ fún mi mo sì wọ̀ wọ́n, mo ká aṣọ mi tí ó tutù mo fi í sínú àpò mi.
Nitori naa, nigba ti iya mi fee lo mo tun pa guuru si i bi eni pe ki n di i mu sugbon ofo ni mo di mu; mo se bee leekeji ko bo si i; nigba ti mo si se bee leeketa, sibe ti n ko le di i mu mo ke igbe nla mo wi taanutaanu pe, ‘Jowo iya mi, maa mu mi lo; jowo iya mi, maa mu mi lo, ati bee lo.’ Nigba ti o lo tan ni mo ri i pe o fi ewu ati sokoto didara kan sile fun mi mo si wo won, mo ka aso mi ti o tutu mo fi i sinu apo mi.